Compres en línia: protegisca les seues dades i els seus diners
09 de Gener de 2024

La normes bàsiques per a no caure víctimes del ciberdelicte són:

        - Utilitzar pàgines web conegudes

        - Utilitzar pàgines web segures 

        - Utilitzar mitjans de pagament segurs

Per als consumidors de hui dia, el comerç electrònic s'ha convertit en la manera més habitual i important de contractar serveis o adquirir productes.

El principal objectiu per als qui treballem en l'àmbit de la defensa dels consumidors i usuaris consisteix a informar-los i que prenguen consciència de la importància que té que aquestes compres es facen de manera segura i perquè queden protegits, tant les nostres dades, com els nostres diners.

El consumidor, a l'hora de comprar, haurà de assegurar que la pàgina web pertany a una empresa coneguda, amb un domicili físic situat dins de la Unió Europea. (Si es donara alguna falta de conformitat en la compra-venda necessitaríem eixa direcció física per a poder reclamar)

Les faltes d'ortografia, les web que no tinguen instruccions per a les possibles devolucions, o correu electrònic i número de telèfon per al cas de reclamacions o un domicili físic en l'apartat “Avís legal” són aspectes que ens han de fer desconfiar d'eixa pàgina web i sospitar que puga tractar-se d'una web fraudulenta.

També hem d'assegurar-nos d'estar fent les nostres compres en una web segura i, per a això, comprovarem que en la barra de navegació d'internet l'enllaç amb la web comence per https al costat de la icona que representa un cadenat tancat.

És aconsellable comprovar que la web tinga seguidors i bones valoracions en xarxes socials, que hi haja una interacció molt activa amb la clientela és un indicador que ens dóna confiança i seguretat.

Recomanem mètodes de pagament de confiança com Wallet, PayPal,…

Mai hem de comprar en webs que ens obliguen a pagar per mètodes inusuals (xecs, transferències bancàries,…). Tampoc a les botigues en línia on ens sol·liciten com a forma de pagament transferències anònimes a través de plataformes com a Western Union o Money Gram, transferències a l'estranger o si ens sol·liciten que paguem des de fora de la pròpia plataforma on estem comprant.

Hem d'assegurar-nos d'utilitzar connexions segures, i per això hem de desconfiar de les Wi-Fi públiques, especialment si es tractarà amb dades personals o accessos d'entitats bancàries, etc. Mai es proporcionaran dades personals si no existeix seguretat i, per descomptat, mai compartirem les nostres contrasenyes.

L'usuari, a més, ha de mantindre degudament actualitzats tant els seus dispositius digitals com les aplicacions.

La informació és essencial, i per això és important acudir a plataformes de Consum de l'INC i dels Serveis Territorials de Consum de la Comunitat Valenciana i estar al corrent dels consells i avisos en matèria de ciberseguretat que proporcionen entitats com l'Incibe, l'Agència Espanyola de Protecció de Dades (AEPD) o la Policia Nacional i la Guàrdia Civil.

Davant qualsevol dubte o consulta en matèria de consum, la ciutadania pot contactar amb l'OMIC de Xirivella

Pl. Concòrdia, 6

46950 Xirivella (València)